Romedal kirke

Romedal kirke er en langkirke fra 1887 i Stange kommune, Innlandet fylke. Kirken ligger administrativt under Hamar bispedømme og Romedal prestegjeld. Den nåværende kirken ble vigslet 23. november 1887 av biskop Arnoldus Hille, men det har stått en kirke på området fra ca. 1250. Bygget har 440 plasser. Historikk Den gamle kirken var, ifølge historiker Anders Bugge en av de første steinkirkene på Hedemarken, og vigslet til St. Peter. I 1723 ble den solgt på auksjon til sogneprest Peter Christian Jensen Grüner for tusen rigsdaler. I 1792 ble den solgt videre, sammen med Tomter Annekskirke, for 4500 riksdaler til seks menn i hovedsognet og en i annekset. På 1880-tallet var kirken i så dårlig forfatning at restaurering ble tatt opp i Romedal herredstyre. Man fant etterhvert ut at det ville bli billigere å bygge ny kirke, dette ble bestemt 18. desember 1885. Siste gudstjeneste i St. Peterskirken ble holdt 4. juli året etter. Referanser Kilder Arne Bretten m.fl. (1987). Romedal kirke 100 år. Romedal menighetsråd. Alf Henry Rasmussen (1993). «Romedal kirke». Våre kirker. Norsk kirkeleksikon. Kirkenær: Vanebo forlag. s. 640. ISBN 82-7527-022-7. Eksterne lenker Stange kirkelige fellesråd (no) «Romedal kirke». Kirkesøk. Den norske kirke. Stange kommune Arkivert 15. februar 2017 hos Wayback Machine. Ilseng.net (no) «Romedal kirke». Kulturminnesøk. Riksantikvaren – Direktoratet for kulturminneforvaltning.